Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 960

3. Mértékegységek, mérés, pénz Szakiskolai előkészítés 9. Cél: Alkalmassá tenni a tanulókat a készségfejlesztő speciális szakiskolában történő eredményes tanulásra. Feladatok: A készségfejlesztő speciális szakiskolában szükséges számolási, mérési tudás minél jobb kialakítása. A térbeli, időbeli tájékozódás fejlesztése. Elemi pénzhasználat elsajátíttatása. Elvárt teljesítmény: Képességeinek megfelelő mértékben végezzen műveleteket, fejlődjön becslési, önellenőrzési képessége. Hosszúság és tömegmérést minél gyakorlottabban végezzen. Ismerje az otthon és az iskola közötti útvonalat, intézményen belül önállóan közlekedjen. Ismerje meg a digitális kijelzésű órát, képességének megfelelő mértékben használjon műsorújságot. Értékelés: Tanév végén érdemjeggyel, félévente szöveges tájékoztatással, évente P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes